Parlamentarii au tras chiulul înainte de Ziua Copilului. Și-au luat liber, deși era zi de lucru.
Guvernul nu a acordat zi liberă pe data de 31 mai. La Parlament nu a fost activitate, deși a fost zi de lucru. Deputații și senatorii au activități în circumscripțiile în care au fost aleși. Bugetarii au fost liberi pe 31 mai, doar dacă și-au luat o zi de concediu.
Pe principiul cine-mparte, parte-și face, senatorii și deputații nu au muncit astăzi deși, teoretic, era zi lucrătoare.În țara lui "merge și-așa" senatorii și deputații și-au făcut rost de o mini vacanță de cinci zile înainte de vacanța mare, cea din iulie – august.Au făcut din 31 mai o zi liberă în plus, fără să își ia concediu. Ce pot ei și nu poți tu. Ei pot să aleagă să nu lucreze în plen ci "în teritoriu", acolo unde nu îi verifică nimeni. Așa au procedat și acum. Am fi putut vedea sălile goale din parlament, dar când nu este activitate, presa nu are acces în clădire."Dacă nu avem un eveniment, nu-i activitate, conform programului care e afișat pe site, nu am la ce să vă fac acreditare. Noi facem acreditări la activitățile Camerei. Nu știu la Senat", a spus un reprezentant al biroului de presă.Au lucrat șefii celor două camere. Anca Dragu și Ludovic Orban au avut o întâlnire cu vicepreședintele Comisiei Europene.